सिटी रिपोर्टर
सिटी रिपोर्टर फूलों के संग रह रहा मैं माटी का ढेर, मुझमें भी बस जाएगी खुशबू देर-सबेर...। इन पंक्तियों को जब जयपुर से आए कवि बनज कुमार बनज ने पढ़ा तो श्रोताओं की तालियां देर तक बजती रहीं। भारत र| अटल बिहारी वाजपेयी के जन्म दिवस पर चैंबर ऑफ कॉमर्स में काव्य संध्या आयोजित हुई।
हमारे अटल प्यारे अटल नाम से अपना ग्वालियर संस्था द्वारा कराए गए इस कार्यक्रम में वरिष्ठ कवि शैवाल सत्यार्थी काे सम्मानित किया गया। उन्हें सम्मान मुख्य अतिथि केंद्रीय मंत्री नरेंद्र सिंह तोमर, विशिष्ट अतिथि महिला व बाल विकास मंत्री मायासिंह व महापौर विवेक शेजवलकर ने प्रदान किया। संचालन कमल माखीजानी ने किया।
समारोह में कवि शैवाल सत्यार्थी को सम्मानित करते अतिथि। फोटो: भास्कर
\\\"नहीं तो एक दिन बिकना पड़ेगा\\\'
पूर्व प्रधानमंत्री अटल बिहारी वाजपेयी के जन्मदिवस पर चेंबर सभागार में काव्य संध्या हुई।
फूलों के संग रह रहा मैं माटी का ढेर...
- मां तेरी दुआ के दम से आंचल की हवा के दम से बर्फीली चट्टानों पर बारूद उग आया है, परिंदा भी जहां पर पर नहीं मार सके उस जगह जाकर भी तिरंगा फहराया है। - जगदीश सोलंकी , कोटा
- लौट गई वो जिस रस्ते से क्या पूछें उस रस्ते को, पत्थर उसकी छाती में है या पत्थर छाती पर हो।
- रमेश शर्मा, चित्तौड़गढ़
- हमें बाजार से हटना पड़ेगा नहीं तो एक दिन बिकना पड़ेगा, न मानो तो किसी पर आजमा लो उठाने के लिए झुकना पड़ेगा। - प्रमोद तिवारी, कानपुर
- एक कवि सम्मेलन के बाद कवियों को स्मृति चिन्ह बांटे गए मैंने कहा मेरा कहां है, वो बोले आपको स्मृति चिन्ह नहीं मिलेगा आपकी स्मृति में चिन्ह मिलेगा। - प्रदीप चौबे, ग्वालियर
kavi sammelan
kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva fao_Latn